《早春寄柬谢宇中》
明代·何璧

古寺门前新柳垂，思君先订听黄鹂。
倡楼雪满催歌扇，僧舍春寒忆酒旗。
月到秦淮皆似面，山如钟阜始为眉。
东风九十寻芳急，不是看花莫杖藜。

作者简介：明福建福清人，字玉长。身材魁岸，跅弛放迹，使酒纵博。乡里轻侠少年皆听其指挥。上官命捕之，亡匿清流王若家，尽读其藏书。游徽州，为诗四章投知县张涛，涛延为上客。后涛开府辽东，璧往从之。涛欲荐之，以罢而止。自此谙晓辽事，常欲有所作为，而终无机会，抱恨以终。